turjo4nis/wikipedia-bn-dump-20250701 huggingface dataset:
সেলতা ভিগো

রিয়াল ক্লাব সেলতা দে ভিগো (; সাধারণত ভিগোর রাজকীয় সেল্টিক ক্লাব, আরসি সেলতা ভিগো অথবা শুধুমাত্র সেলতা ভিগো নামে পরিচিত) হচ্ছে ভিগো ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২৩ সালের ২৩শে আগস্ট তারিখে প্রতিষ্ঠিত হয়েছে। সেলতা ভিগো তাদের সকল হোম ম্যাচ ভিগোর বালাইদোসে খেলে থাকে; যার ধারণক্ষমতা হচ্ছে ২৯,০০০। বর্তমানে এই ক্লাবের ম্যানেজারের দায়িত্ব পালন করছেন রাফায়েল বেনিতেস এবং সভাপতির দায়িত্ব পালন করছেন কার্লোস মৌরিনিয়ো। বর্তমানে স্পেনীয় আক্রমণভাগের খেলোয়াড় ইয়াগো আসপাস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেলতা ভিগো এপর্যন্ত ৫টি শিরোপা জয়লাভ করেছে; যার মধ্যে ৩টি সেহুন্দা ডিভিশন শিরোপা, ১টি সেহুন্দা ডিভিশন বি এবং ১টি তেরসেরা ডিভিশন শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে ২০০০ উয়েফা ইন্টারটোটো কাপ।

অর্জন

ঘরোয়া
সেহুন্দা ডিভিশন
চ্যাম্পিয়ন (৩): ১৯৩৫–৩৬, ১৯৮১–৮২, ১৯৯১–৯২
রানার-আপ (৭): ১৯৫৯–৬০, ১৯৬০–৬১, ১৯৬৫–৬৬, ১৯৬৮–৬৯, ১৯৭৫–৭৬, ২০০৪–০৫, ২০১১–১২

সেহুন্দা ডিভিশন বি
চ্যাম্পিয়ন (১): ১৯৮০–৮১

তেরসেরা ডিভিশন
চ্যাম্পিয়ন (১): ১৯৩০–৩১

কোপা দেল রে
রানার-আপ (৩): ১৯৪৭–৪৮, ১৯৯৩–৯৪, ২০০০–০১

আন্তর্জাতিক
উয়েফা ইন্টারটোটো কাপ
চ্যাম্পিয়ন (১): ২০০০

আরও দেখুন
 গালিসীয় ডার্বি

তথ্যসূত্র

আরও পড়ুন

বহিঃসংযোগ

    
 লা লিগায় রিয়াল ক্লাব সেলতা দে ভিগো  
 উয়েফায় রিয়াল ক্লাব সেলতা দে ভিগো  

সেলতা ভিগো
লা লিগার ক্লাব
স্পেনের ফুটবল ক্লাব
১৯২৩-এ স্পেনে প্রতিষ্ঠিত
১৯২৩-এ প্রতিষ্ঠিত ফুটবল ক্লাব
উয়েফা ইউরোপা লিগ বিজয়ী ক্লাব
উয়েফা সুপার কাপ বিজয়ী ক্লাব
রাজকীয় পৃষ্ঠপোষক সম্পর্কিত স্পেন ভিত্তিক সংস্থা
মিথ্যা ইতিবাচক ফলাফল ও মিথ্যা নেতিবাচক ফলাফল

কোনও রোগনির্ণয় বা বাছাই পরীক্ষার ক্ষেত্রে যদি কোনও সুস্থ রোগমুক্ত ব্যক্তির জন্য ভুল করে ইতিবাচক ফলাফল আসে অর্থাৎ রোগের উপস্থিতি আছে এরকম ফলাফল আসে, তাহলে সেই ফলাফলকে মিথ্যা ইতিবাচক ফলাফল বলে। যদি এ ধরনের ফলাফলের ভিত্তিতে ভুল রোগনির্ণয় করা হয় এবং চিকিৎসা করানো হয় তাহলে প্রকৃতপক্ষে সুস্থ ব্যক্তির অসুস্থ হবার ঝুঁকি বেড়ে যায়। যেমন ক্যান্সার রোগ নির্ণয় করার পরীক্ষায় মিথ্যা ইতিবাচক ফলাফল আসার পরে বিকিরণ চিকিৎসা বা বড় ধরনের অস্ত্রোপচার করলে ব্যক্তির ক্ষতি হতে পারে। অধিকন্তু এরকম ফলাফলের ফলে সংশ্লিষ্ট ব্যক্তির মনে অকারণে উদ্বেগের সৃষ্টি হতে পারে।

যদি কোনও ব্যক্তিকে রোগনির্ণয় বা বাছাই পরীক্ষা করার পরে ভুল করে নেতিবাচক ফলাফল আসে অর্থাৎ রোগের উপস্থিতি নেই এরকম ফলাফল আসে, কিন্তু যদি বাস্তবিক পক্ষে ব্যক্তিটি রোগাক্রান্ত হয়, তাহলে সেই ফলাফলকে মিথ্যা নেতিবাচক ফলাফল বলা হয়। যদি আলোচ্য রোগটি একটি প্রাণঘাতী রোগ যেমন ক্যান্সার হয়, তাহলে সেই রোগীকে ভুল করে সুস্থ ঘোষণা করলে গুরুতর পরিণতি হতে পারে।

কোনও পরীক্ষাতে মিথ্যা ইতিবাচক ফলাফলের হার যত বেশি হবে, তার নির্দিষ্টতার মান (সত্য নেতিবাচক ফলাফলের হার) তত কম হবে। আবার কোনও পরীক্ষার মিথ্যা নেতিবাচক ফলাফলের হার যত বেশি হবে, সেটির সংবেদনশীলতার মান (সত্য ইতিবাচক ফলাফলের হার) তত কম হবে।

চিকিৎসাবৈজ্ঞানিক পরীক্ষা
পরিসংখ্যানিক শ্রেণীকরণ
চিকিৎসাবৈজ্ঞানিক ত্রুটি
স্বাস্থ্য পরীক্ষা
পরিসংখ্যানিক শ্রেণিবিন্যাস
ত্রুটি
আল বালাজুরি

আহমেদ ইবনে ইয়াহিয়া আল বালাজুরী (আরবিঃ أحمد بن يحيى بن جابر البلاذري‎) ৯ম শতকের একজন বিখ্যাত মধ্যপ্রাচ্যের ঐতিহাসিক। তিনি আব্বাসীয় খলিফা আল মুতাওয়াক্কিল এর সময়, তার দরবারে প্রচুর সুবিধা ভোগ করেছেন। তিনি তার জীবনের অধিকাংশ সময় বাগদাদে কাটিয়েছেন এবং ইতিহাস সংগ্রহের জন্য সিরিয়া ও ইরাক ভ্রমণ করেছেন।

নাম 
তিনি আহমেদ বিন ইয়াহিয়া বিন জাবের বিন আল বালাজুরী, বালাজুরী আহমেদ বিন ইয়াহিয়া বিন জাবের আবুল হাসান, আবি আল হাসান বালাজুরী প্রভৃতি নামে পরিচিত থাকলেও আল বালাজুরী বা বালাজুরী নামেই তিনি ইতিহাসে বিখ্যাত হয়েছেন।

জীবনী 
আল বালাজুরীর সঠিক জন্মস্থান পাওয়া যায়না। তবে আরব ও পারস্য উভয় জাতীয়তাবাদ বলে ধারণা করা হয়। যদিও বালাজুরী আরবদের প্রতি সহানুভূতিশীল ছিলেন। এবং তার এই অনারব জাতীয়তাবাদকে মাসুদী নিন্দা করেছেন। তিনি আল মুতাওয়াক্কিল ও আল মুস্তাইন এর সময় রাজপ্রাসাদে অবস্থান করতেন। এবং খলিফার ছেলে আল মুতাজের গৃহ শিক্ষক ছিলেন।

অবদান 
তিনি মধ্যপ্রাচের ইতিহাসের উপর কিছু বই লিখে বিখ্যাত হয়েছেন। তার বইসমুহঃ

 কিতাব আল ফুতুহ আল বুলদান  (فتوح البلدان)- এই বইটি ফিলিপ হিট্টি অনুবাদ করেছেন (১৯১৬)
 আনসাব-ই আশরাফ  (أنساب الأشراف )
 কিতাবুল বালাদানে সাগির
 কিতাবুল বালাদানে  কাবির
 কিতাবুল আহদি আরদাশির

মৃত্যু 

আল বালাজুরী ৮৯২ খ্রিষ্টাব্দে মৃত্যুবরণ করেন।

তথ্যসূত্র 

আরব ইতিহাসবিদ
৯ম শতাব্দীর আরব ব্যক্তি
৯ম শতাব্দীর ইতিহাসবিদ
৮৯২-এ মৃত্যু
৮২০-এ জন্ম
উম্মে কুলসুম বিনতে আলী

জয়নব আল-সুগরা (), এছাড়াও তার উপনাম উম্মে কুলসুম বিনতে আলী হিসাবে পরিচিত (), হচ্ছেন ইসলামের নবী হযরত মুহাম্মাদ (সা.) এর নাতনী এবং হযরত আলী (রা.) এর মেয়ে। তিনি হযরত উমর (রা.) কে বিয়ে করেছেন কিনা তা সুন্নী ও শিয়ার মধ্যে বিতর্কিত বিষয়। তাকে তার বড় বোন, যয়নব আল-কুবরার থেকে আলাদা করার জন্য তাকে 'ছোট' উপাধি দেওয়া হয়ে ছিল।

পরিবার 
তিনি হযরত আলী (রা.) এবং হযরত মুহাম্মাদ (সা.) এর মেয়ে হযরত ফাতিমা (রা.) এর চতুর্থ সন্তান হিসাবে ৬ হিজরির কাছাকাছি সময়ে জন্মগ্রহণ করেন। তার ভাইবোনরা হলেন হাসান, হোসাইন এবং জায়নব আল-কুবরা। মুহাম্মাদ তাকে 'উম্মে কুলসুম' উপনাম দিয়েছিলেন, কারণ তিনি তার খালা উম্মে কুলসুম বিনতে মুহাম্মাদ এর

সাথে সাদৃশ্যপূর্ণ ছিলেন।

কারবালার যুদ্ধ 
তিনি কারবালার যুদ্ধে উপস্থিত ছিলেন বলে জানা গিয়েছিল, এই সময় তাঁর কানের দুল আক্রমণকারী সৈনিকের কাছ থেকে নেওয়া হয়েছিল। এরপরে, উম্মে কুলসুম তার ভাই হোসেইনকে ত্যাগ করার জন্য কুফার লোকদের সমালোচনা করেন, যিনি এই যুদ্ধে নিহত হয়েছিলেন।

মৃত্যু 

আবদুল্লাহর জীবদ্দশায় উম্মে কুলসুম এবং তার ছেলে জায়েদ একই সময়ে মারা গিয়েছিলেন। ৮০ জন লোক তাদের জানাজা অংশগ্রহণ করেছিলেন, যেখানে সা'দ ইবনুল আ'স জানাজার ইমামতি করেছেন এবং জামাতে আব্দুল্লাহ ইবনে উমর এবং আবু হুরাইরাহও অন্তর্ভুক্ত হয়েছিল।

উম্মে কুলসুমকে সিরিয়ার দামেস্কের বাব সাগীর কবরস্থানে দাফন করা হয়েছে। দামেস্কের আরভুইয়া গ্রামে উম্মে কুলসুমের মাজারটি অবস্থিত।

ফাতিমিয়রা বিশ্বাস করেন যে তিনি "ছোট যয়নব" (যয়নব দ্য ইয়ঙ্গার) নামেও পরিচিত ছিলেন এবং তাকে দামেস্কের সায়্যিদাহ জায়নব মসজিদে সমাধিস্থ করা হয়েছে; যদিও বড় যয়নব তার জীবনের শেষ মুহূর্ত কায়রোতে বসবাস করেছিলেন এবং কায়রোর যয়নব মসজিদে তাকে সমাহিত করা হয়েছিল।

তথ্যসূত্র 

নারী সাহাবা
৬৩০-এ জন্ম
আলীর সন্তান
মদিনার ব্যক্তি
৭ম শতাব্দীর আরব ব্যক্তি
খলিফার কন্যা
আলীর পরিবার
আতিয়া ইবনে উরওয়া

আতিয়া ইবনে উরওয়া মুহাম্মাদের একজন পুরুষ সাহাবা ছিলেন। তিনি একজন প্রসিদ্ধ হাদিস বর্ণনাকারী সাহাবা ছিলেন।

জন্ম ও পরিচয় 
তিনি আস সাদি সা'দ ইবন বাকর গােত্র মতান্তরে জুশাম ইবনে সা'দ গােত্রে জন্মগ্রহণ করেন। ইবনে হিব্বানের মতে তার পিতার নাম উরওয়া ইবনে সাদ। পিতামহ সাদ এর নামের সাথে মিল করে আতিয়াকে আস সাদি বলা হয়ে থাকে। তবে তার পিতার নামের মধ্যে মতভেদ তৈরি হয়েছে। কেও বলেছেন তার পিতার নাম আমর, কেও বলছেন কায়স।

হাদিস বর্ণনা 
আতিয়ার পিতা উরওয়া ইবনে সাদ কিশোর অবস্থায় মুহাম্মাদের সাথে দেখা করেছিলো এটা আতিয়া বর্ণনা করেন। আতিয়া ইবনে উরওয়া মুহাম্মাদের হাদিস বর্ণনাকারী একজন প্রসিদ্ধ সাহাবা। তার থেকে বহু হাদিস বর্ণিত হয়েছে। তার থেকে যারা হাদিস বর্ণনা করেছেন, তাদের মধ্যে

 মুহাম্মদ ইবনে আতিয়া ( পুত্র )
 উরওয়া ইবনে মুহাম্মাদ ( নাতী )
 রাবিয়া ইবনে ইয়াযিদ আদ-দামিশকী
 ইসমাঈল ইবনে আবিল মুহাজির,
 আতিয়া ইবনে কায়স প্রমুখ হাদিস বর্ণনা করেছেন।

একটি হাদিস

তথ্যসূত্র 

পুরুষ সাহাবা
হাদিস বর্ণনাকারী সাহাবা
বুসান আল-ফাতাহ মসজিদ

বুসান আল-ফাতাহ মসজিদ () দক্ষিণ কোরিয়ার বুসানের গেউজিয়ংয়ে অবস্থিত একটি মসজিদ।

ইতিহাস
১৯৮০ সালে লিবিয়ার অনুদানে এই মসজিদটি প্রতিষ্ঠিত হয়েছে।

পরিবহন
মসজিদটি বুসান মেট্রোর দুসিল স্টেশন থেকে উত্তরে হাঁটার দূরত্বে অবস্থিত।

আরো দেখুন
কোরিয়ায় ইসলাম

তথ্যসূত্র

বহিঃসংযোগ

গম্বুজসহ মসজিদ
দক্ষিণ কোরিয়ার মসজিদ
১৯৮০-এ সম্পন্ন মসজিদ
সুন্নি মসজিদ
সোসিয়েদাদ দেপোর্তিভা এইবার

সোসিয়েদাদ দেপোর্তিভা এইবার (; সাধারণত এসডি এইবার নামে পরিচিত) হচ্ছে এইবার ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৪০ সালের ৩০শে নভেম্বর তারিখে প্রতিষ্ঠিত হয়েছে। এসডি এইবার তাদের সকল হোম ম্যাচ এইবারের ইপুরুয়া মুনিসিপাল স্তেদিয়ামে খেলে থাকে; যার ধারণক্ষমতা হচ্ছে ৮,১৬৪। বর্তমানে এই ক্লাবের ম্যানেজারের দায়িত্ব পালন করছেন হোসে লুইস মেন্দিলিবার এবং সভাপতির দায়িত্ব পালন করছেন আমাইয়া গরোস্তিসা। স্পেনীয় আক্রমণভাগের খেলোয়াড় সের্হি এনরিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসডি এইবার এপর্যন্ত ১১টি শিরোপা জয়লাভ করেছে; যার মধ্যে ১টি সেহুন্দা ডিভিশন শিরোপা, ৩টি সেহুন্দা ডিভিশন বি এবং ৫টি তেরসেরা ডিভিশন শিরোপা রয়েছে।

ইউএনই-ইএন-আইএসও-৯০০১ দক্ষতার সনদপত্রপ্রাপ্ত একমাত্র ফুটবল ক্লাব হচ্ছে এইবার।

অর্জন
সেহুন্দা ডিভিশন
 ২০১৩–১৪
সেহুন্দা ডিভিশন বি
 ১৯৮৭–৮৮, ২০০৬–০৭, ২০১০–১১,
তেরসেরা ডিভিশন (৩য় স্তর)
 ১৯৫০–৫১, ১৯৫২–৫৩, ১৯৬১–৬২, ১৯৬২–৬৩, ১৯৬৬–৬৭
তেরসেরা ডিভিশন (৪র্থ স্তর)
 ১৯৮১–৮২, ১৯৮৫–৮৬

আরও দেখুন
ক্লাব দেপোর্তিভো বিতোরিয়া, সংরক্ষিত দল

তথ্যসূত্র

বহিঃসংযোগ
  
 লা লিগায় সোসিয়েদাদ দেপোর্তিভা এইবার  
 উয়েফায় সোসিয়েদাদ দেপোর্তিভা এইবার  
 বিডিফুটবলে সোসিয়েদাদ দেপোর্তিভা এইবার (প্রত্যেক মৌসুমের ফলাফল)
 Futbolme-এ সোসিয়েদাদ দেপোর্তিভা এইবার 

সোসিয়েদাদ দেপোর্তিভা এইবার
লা লিগার ক্লাব
স্পেনের ফুটবল ক্লাব
১৯৪০-এ স্পেনে প্রতিষ্ঠিত
১৯৪০-এ প্রতিষ্ঠিত ফুটবল ক্লাব
আল সেরকাল মসজিদ

কম্বোডিয়ার রাজধানী নমপেনে আল-সার্কাল মসজিদটি মূল মসজিদ । এটি সংযুক্ত আরব আমিরাতের আল সেরকাল পরিবার থেকে একটি উপহার এবং ১৯৬৮ সালে এটি চালু হয়েছিল। এটি শহরের উত্তরে বোয়ং কাক হ্রদের কাছে, যা এখন শুকনো।

সংযুক্ত আরব আমিরাতের উপহার একটি নতুন বিল্ডিং, আসল মসজিদটি প্রতিস্থাপন করেছে, এটি ২০১৪ সালে খোলা হয়েছিল।

তথ্যসূত্র 

উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
২০১৪-এ সম্পন্ন মসজিদ
১৯৬৮-এ কম্বোডিয়ায় প্রতিষ্ঠিত
ইয়োসেমিটি জাতীয় উদ্যান

ইয়োসেমিটি জাতীয় উদ্যান ( ), () হলো আমেরিকার একটি জাতীয় উদ্যান। এটি সেন্ট্রাল ক্যালিফোর্নিয়ার পশ্চিম সিরেয়া নেভাডায় অবস্থিত। দক্ষিণ-পূর্বে সিয়েরা জাতীয় উদ্যান এবং উত্তর-পশ্চিমে স্ট্যানিসলস জাতীয় উদ্যান ঘিরে এটি পরিবেষ্টিত রয়েছে। এই উদ্যানটি ন্যাশনাল পার্ক সার্ভিস দ্বারা নিয়ন্ত্রিত রয়েছে। এর আয়তন ৭৪৮,৪৩৬ একর (১১,৬৯ বর্গ মাইল; ৩০২৯ বর্গ কিলোমিটার)। এটি টুলমনে এবং মারিপোসার কেন্দ্রস্থল জুড়ে উত্তর ও পূর্বে মনো এবং দক্ষিণে মাদেরা কাউন্টি পর্যন্ত বিস্তৃত। উদ্যানটিকে ১৯৮৪ সালে বিশ্ব ঐতিহ্যবাহী স্থান হিসেবে স্বীকৃতি দেওয়া হয়। ইয়োসেমিটি উদ্যানটি এর গ্রানাইট ক্লিফ, জলপ্রপাত, স্বচ্ছ জলপ্রবাহ, বিশালাকার সিকোয়া উপবন, হ্রদ, পর্বত, তৃণভূমি, হিমবাহ এবং এর জীব বৈচিত্র্যের জন্য আন্তর্জাতিকভাবে স্বীকৃত। এর প্রায় ৯৫ শতাংশই বনভূমি এলাকা।

ভূগোল

জলবায়ু

তথ্যসূত্র
গিফু মসজিদ

গিফু মসজিদ বা বাব আল-ইসলাম গিফু মসজিদ () জাপানের গিফু প্রশাসনিক অঞ্চলের গিফু শহরে অবস্থিত একটি মসজিদ। এটি গিফু প্রশাসনিক অঞ্চলের প্রথম মসজিদ।

ইতিহাস 
নাগোইয়া মসজিদ কর্তৃপক্ষের উদ্যোগে ২০০৭ সালের ২৫শে অক্টোবর তারিখে গিফু মসজিদের নির্মাণ কাজ শুরু হয়েছিল এবং ২০০৮ সালের ৩০শে জুন তারিখে সম্পন্ন হয়েছে। এই মসজিদটি নির্মাণে প্রায় ১২৯ মিলিয়ন জাপানি ইয়েন ব্যয় হয়েছে।

স্থাপত্য 
সাদা রঙের দোতলা এই মসজিদ ভবনটি নির্মাণে মধ্য প্রাচ্যের স্থাপত্যশৈলী অনুসরণ করা হয়েছে। এই মসজিদের মোট আয়তন ৩৫১ বর্গমিটার। এখানে একটি ইসলামী সাংস্কৃতিক কেন্দ্র ও একটি ইসলামী স্কুল রয়েছে, যা নির্মাণ করতে প্রায় ১৩৫ মিলিয়ন জাপানি ইয়েন ব্যয় হয়েছে।

পরিবহন 
গিফু স্টেশন থেকে বাসে করে এই মসজিদে যাতায়াত করা যায়।

আরো দেখুন 
 নাগোইয়া মসজিদ
 ফুকুওকা মসজিদ
 জাপানের মসজিদের তালিকা

তথ্যসূত্র 

জাপানের মসজিদ
২০০৮-এ এশিয়ায় প্রতিষ্ঠিত
গম্বুজসহ ধর্মীয় ভবন ও স্থাপনা
২০০৮-এ সম্পন্ন মসজিদ
২০০৮-এ জাপানে প্রতিষ্ঠিত
ডেক্সল্যানসোপ্রাজল

ডেক্সল্যানসোপ্রাজল () হলো প্রোটন পাম্প ইনহিবিটর জাতীয় ওষুধ যা পাকস্থলীয় অম্ল হ্রাসে সাহায্য করে।
এটি গ্যাস্ট্রোইসোফেজিয়াল রিফ্লাক্স ডিজিজের চিকিৎসায় ব্যবহৃত হয়।  এর কার্যকারিতা অন্যান্য প্রোটন পাম্প ইনহিবিটর এর মতোই এটি মুখের মাধ্যমে সেবন করতে হয়।

সাধারণ পার্শ্বপ্রতিক্রিয়ার মধ্যে রয়েছে উদরাময়, পেটব্যথা ও বমনেচ্ছা।
গুরুতর পার্শ্বপ্রতিক্রিয়াগুলো হলো অস্থিক্ষয়, রক্তে ম্যাগনেশিয়াম ঘাটতি, ক্লস্ট্রিডিয়াম ডিফিসিল সংক্রমণ, অ্যানাফিল্যাক্সিস ও নিউমোনিয়া 
গর্ভকালীন ও স্তন্যদুগ্ধ পান করানোর সময় এর ব্যবহার কতটুকু নিরাপদ তা এখনো নিশ্চিত না।
এটি পাকস্থলীর প্যারাইটাল কোষের হাইড্রোজেন পটাশিয়াম এটিপেজ(H+/K+-ATPase) কে নিবৃত্ত করার মাধ্যমে কাজ করে। 

ডেক্সল্যানসোপ্রাজল ওষুধটি ২০০৯ সালে যুক্তরাষ্ট্রে ব্যবহারের অনুমতি পেয়েছিল। 
মার্কিন যুক্তরাষ্ট্রে এই ওষুধের একমাস ব্যবহারের খরচ বর্তমানে প্রায় ২৭০ মার্কিন ডলার।

ব্যবহার
ক্ষয়মূলক অন্ননালীয় প্রদাহ ও গ্যাস্ট্রোইসোফেজিয়াল রিফ্লাক্স রোগের সাথে সম্পর্কিত বুকজ্বালার চিকিৎসায় এটি ব্যবহৃত হয়।  
এটি রাসায়নিকভাবে সম্পর্কিত ল্যানসোপ্রাজল এর তুলনায় বেশিক্ষণ কাজ করেI তবে অন্যান্য প্রোটন পাম্প ইনহিবিটরের তুলনায় ভালো কাজ করে এরকম কোনো প্রমাণ নেই।

পার্শ্বপ্রতিক্রিয়া 
গুরুতর পার্শ্বপ্রতিক্রিয়াসমূহ (≥২%) হচ্ছে উদরাময়, পেটব্যথা, পেটফাঁপা, বমনেচ্ছা, বমি, ঊর্ধ্ব শ্বাসনালির সংক্রমণ।

কার্য কৌশল 
ল্যানসোপ্রাজলের মতো ডেক্সল্যানসোপ্রাজল প্রোটন পাম্পের সাথে স্থায়ীভাবে বন্ধন তৈরি করে এটাকে অবরুদ্ধ করে এবং পাকস্থলীয় অম্ল তৈরি প্রতিরোধ করে।

ইতিহাস
যুক্তরাষ্ট্রের খাদ্য ও ঔষধ প্রশাসন ২০০৯ সালে এই ওষুধের অনুমোদন দেয়। কানাডায় ২০১০ সালে এবং মেক্সিকোতে ২০১১ সালে অনুমোদন পায়।

তথ্যসূত্র 

প্রোটন পাম্প ইনহিবিটর
ট্রাইফ্লুরোমিথাইল যৌগ
দো আঁখেঁ বারহ হাত

দো আঁখেঁ বারহ হাত () হল ভি. শান্তারাম পরিচালিত ১৯৫৭ সালের ভারতীয় হিন্দি ভাষার নাট্য চলচ্চিত্র। এটি ভারতে নির্মিত অন্যতম ধ্রুপদী চলচ্চিত্রের একটি হিসেবে গণ্য। এতে শ্রেষ্ঠাংশে অভিনয় করেন শান্তারাম ও তার স্ত্রী সন্ধ্যা শান্তারাম। চলচ্চিত্র ৮ম বার্লিন চলচ্চিত্র উৎসবে জুরিদের বিচারে অনন্য চলচ্চিত্র হিসেবে স্বর্ণ ভল্লুক অর্জন করে এবং গোল্ডেন গ্লোব পুরস্কারের নতুন বিভাগ মার্কিন যুক্তরাষ্ট্রের বাইরে নির্মিত শ্রেষ্ঠ চলচ্চিত্রের জন্য স্যামুয়েল গোল্ডউইন আন্তর্জাতিক চলচ্চিত্র পুরস্কার অর্জন করে। চলচ্চিত্রটি ৩য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে ও শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।

কুশীলব
 ভি শান্তারাম - আদিনাথ, কারাগারের ওয়ার্ডেন
 সন্ধ্যা শান্তারাম - চম্পা
 বাবুরাও পেন্ডরকর - কারাগারের তত্ত্বাবধায়ক
 উলহস - শঙ্কর পাসি
 বি. এম. ব্যাস - জালিয়া নাই
 পল শর্মা
 এস. কে. সিং
 গজেন্দ্র
 জি. ইঙ্গাওয়ালে
 চন্দরকর
 ত্যাগরাজ
 আশা দেবী - ইনমাতের মা
 শঙ্কররাও ভোসলে
 সমর
 সুনীল
 কেশবরাও ডাটে

পুরস্কার

তথ্যসূত্র

বহিঃসংযোগ

১৯৫৭-এর চলচ্চিত্র
১৯৫০-এর দশকের নাট্য চলচ্চিত্র
১৯৫০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ভারতীয় মহাকাব্যিক চলচ্চিত্র
ভারতীয় সাদাকালো চলচ্চিত্র
ভি. শান্তারাম পরিচালিত চলচ্চিত্র
বসন্ত দেসাই সুরারোপিত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
গোল্ডেন গ্লোব পুরস্কার বিজয়ী
জাগৃতি

জাগৃতি হল সত্যেন বসু পরিচালিত ১৯৫৪ সালের ভারতীয় হিন্দি ভাষার নাট্য চলচ্চিত্র। এটি বসুরই নির্মিত ১৯৪৯ সালের বাংলা চলচ্চিত্র পরিবর্তন-এর উপর ভিত্তি করে নির্মিত। এতে শ্রেষ্ঠাংশে অভিনয় করেন রাজকুমার গুপ্ত, অভি ভট্টাচার্য ও রতন কুমার। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার - মেধার সনদ অর্জন করে এবং শ্রেষ্ঠ চলচ্চিত্র বিভাগে ফিল্মফেয়ার পুরস্কার অর্জন করে। এটি সেই বছরের ষষ্ঠ শীর্ষ আয়কারী চলচ্চিত্র।

চলচ্চিত্রটি ২০১৬ সালের ১৪ই আগস্ট ভারতের ৭০তম স্বাধীনতা দিবস উদ্‌যাপন উপলক্ষ্যে ভারতীয় চলচ্চিত্র উৎসব অধিদপ্তর ও প্রতিরক্ষা মন্ত্রণালয়ের যৌথ উদ্দ্যোগে আয়োজিত স্বাধীনতা দিবস চলচ্চিত্র উৎসবে ফিরে দেখা বিভাগে প্রদর্শিত হয়।

কুশীলব
 রাজকুমার গুপ্ত - অজয়
 অভি ভট্টাচার্য - শেখর
 রতন কুমার - শক্তি
 প্রণতি ঘোষ
 বিপিন গুপ্ত
 মুমতাজ বেগম
 চন্দন কুমার
 দিলীপ
 রাজা
 মোহন
 ঘনশ্যাম
 নবনীত
 গিরীশ
 পদ্মকর
 নন্দা

পুরস্কার

তথ্যসূত্র

বহিঃসংযোগ

 

১৯৫৪-এর চলচ্চিত্র
১৯৫০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় শিশুতোষ চলচ্চিত্র
ভারতীয় সাদাকালো চলচ্চিত্র
সত্যেন বসু পরিচালিত চলচ্চিত্র
হেমন্ত মুখোপাধ্যায় সুরারোপিত চলচ্চিত্র
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
মহাত্মা গান্ধীর সাংস্কৃতিক চিত্রায়ণ
ভারতীয় হাস্যরসাত্মক নাট্য চলচ্চিত্র
এ টি এম নুরুল বশর চৌধুরী

এ টি এম নুরুল বশর চৌধুরী বাংলাদেশের কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।

জন্ম ও প্রাথমিক জীবন 
এ টি এম নুরুল বশর চৌধুরী কক্সবাজার জেলার কুতুবদিয়া উপজেলার আলী আকবর ডেইল ইউনিয়নে জন্মগ্রহণ করেন।

রাজনৈতিক জীবন 
নুরুল বশর চৌধুরী কক্সবাজার জেলা বিএনপির সিনিয়র সহসভাপতি ও সাবেক সাধারণ সম্পাদক। তিনি কুতুবদিয়া উপজেলা পরিষদের চেয়ারম্যান ও পরপর ৫ মেয়াদে আলী আকবর ডেইল ইউনিয়নের নির্বাচিত চেয়ারম্যান ছিলেন।

১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
কক্সবাজার জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
কক্সবাজার জেলার ব্যক্তি
উপজেলা পরিষদের চেয়ারম্যান
আইডিএলসি ফাইন্যান্স পিএলসি

আইডিএলসি ফাইন্যান্স পিএলসি, পূর্বে ইন্ডাস্ট্রিয়াল ডেভেলপমেন্ট লিজিং কোম্পানি অব বাংলাদেশ লিমিটেড (আইডিএলসি) নামে পরিচিত, বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ১৯৮৫ সালে লিজিং কোম্পানি হিসেবে প্রতিষ্ঠিত হয় এবং ২০১২ সালে থেকে আর্থিক কোম্পানি হিসেবে কার্যক্রম পরিচালনা করে আসছে। প্রতিষ্ঠানটির প্রধান কার্যালয় ঢাকার গুলশানে অবস্থিত।

ইতিহাস 
আইডিএলসি ফিনান্স পিএলসি ১৯৮৫ সালে বিশ্বব্যাংকের ইন্টারন্যাশনাল ফাইন্যান্স কর্পোরেশন(আইএফসি), জার্মান বিনিয়োগ ও উন্নয়ন সংস্থা, দক্ষিণ কোরিয়ার কোকমিন ব্যাংক এবং কোরিয়ান ডেভেলপমেন্ট লিজিং কর্পোরেশন, সিটি ব্যাংক লিমিটেড, আইপিডিসি বাংলাদেশ লিমিটেডে এবং সাধারণ বীমা কর্পোরেশন-এর সহযোগিতায় ইন্ডাস্ট্রিয়াল ডেভেলপমেন্ট লিজিং কোম্পানি অব বাংলাদেশ লিমিটেড (আইডিএলসি) নামে  প্রতিষ্ঠিত হয়। পরবর্তীতে ২০০৯ সালে স্থানীয় স্পনসররা সমুদয় বিদেশী শেয়ারহোল্ডিং কিনে নেয়। ১৯৯২ সালে এটি ঢাকা স্টক এক্সচেঞ্জ-এ তালিকাভুক্ত হয়। ১৯৯৫ সালে এটি আর্থিক প্রতিষ্ঠান আইন, ১৯৯৩-এর অধীনে আর্থিক প্রতিষ্ঠান হিসাবে লাইসেন্স প্রাপ্ত হয়। ১৯৯৬ সালে  চট্টগ্রাম স্টক এক্সচেঞ্জ-এ তালিকাভুক্ত হয়।

পরিচালনা 
প্রতিষ্ঠানটি ১২ সদস্যের একটি পরিচালনা পর্ষদ ও ১৬ সদস্যের পরিচালনা কমিটি দ্বারা পরিচালিত হয়। এছাড়াও একটি নির্বাহী কমিটি ও একটি অডিট কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান আজিজ আল মাহমুদ এবং প্রধান নির্বাহী কর্মকর্তা ও ব্যবস্থাপনা পরিচালক এম জামাল উদ্দিন।

শাখা কার্যালয়সমূহ 
আইডিএলসি ফাইন্যান্স পিএলসি এর মোট ৩০ টি শাখা রয়েছে। শাখা কার্যালয়সমূহের তালিকা নিচে দেয়া হল-

পণ্য এবং সেবাসমূহ 
আইডিএলসি ফাইন্যান্সের বিভিন্ন আর্থিক পণ্য ও সেবাসমূহের তালিকা নিচে দেয়া হল-

লোন/ঋণ সেবা 

 আইডিএলসি কর্পোরেট লোন- কর্পোরেট ফাইন্যান্স, স্ট্রাকচার্ড ফাইন্যান্স;
 আইডিএলসি ভোক্তা লোন- গাড়ি লোন, বাড়ি লোন, ব্যক্তিগত লোন;
 আইডিএলসি এসএমই লোন- ছোট ব্যবসায় লোন, সরবরাহকারী ফাইন্যান্স, মিডিয়াম ব্যবসায় লোন।

আমানত পণ্য/সেবা 

 নমনীয় আমানত
 নিয়মিত উপার্জনকারী প্যাকেজ
 অগ্রাধিকার আমানত

অধীনস্থ কোম্পানীসমূহ 

 আইডিএলসি সিকিউরিটিজ লিমিটেড
 আইডিএলসি ইনভেস্টমেন্ট লিমিটেড
 আইডিএলসি অ্যাসেট ম্যানেজমেন্ট লিমিটেড

আরও দেখুন 

 বাংলাদেশের আর্থিক সেবাদানকারী কোম্পানির তালিকা

তথ্যসূত্র

বহিঃসংযোগ 
 

বাংলাদেশের আর্থিক সেবাদানকারী কোম্পানি
১৯৮৫-এ প্রতিষ্ঠিত আর্থিক সেবাদানকারী কোম্পানি
১৯৮৫-এ বাংলাদেশে প্রতিষ্ঠিত
১৯৮৫-এ প্রতিষ্ঠিত বাংলাদেশী কোম্পানি
মোহাম্মদ ইসহাক বিএ

মোহাম্মদ ইসহাক (১ জানুয়ারি ১৯৩৪-৩ অক্টোবর ২০০১) যিনি মোঃ ইসহাক বিএ নামে পরিচিত। তিনি বাংলাদেশের কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সংসদ সদস্য ছিলেন।

জন্ম ও প্রাথমিক জীবন 
মোহাম্মদ ইসহাক ১ জানুয়ারি ১৯৩৪ সালে কক্সবাজার জেলার মহেশখালী উপজেলার হোয়ানক ইউনিয়নে জন্মগ্রহণ করেন।

রাজনৈতিক জীবন 
মোহাম্মদ ইসহাক বাংলাদেশ আওয়ামী লীগের রাজনীতিবিদ ছিলেন। তিনি ১৯৯১ সালের পঞ্চম জাতীয় সংসদ নির্বাচনে কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসন থেকে বাকশালের প্রার্থী হিসেবে কাস্তে প্রতীক নিয়ে সংসদ সদস্য নির্বাচিত হয়েছিলেন।

মৃত্যু 
মোহাম্মদ ইসহাক ৩ অক্টোবর ২০০১ সালে মৃত্যুবরণ করেন।

তথ্যসূত্র 

১৯৩৪-এ জন্ম
২০০১-এ মৃত্যু
কক্সবাজার জেলার রাজনীতিবিদ
বাংলাদেশ আওয়ামী লীগের রাজনীতিবিদ
পঞ্চম জাতীয় সংসদ সদস্য
কক্সবাজার জেলার ব্যক্তি
জহিরুল ইসলাম

জহিরুল ইসলাম বাংলাদেশ বিমান বাহিনীর (অব.) উইং কমান্ডার, কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।

জন্ম ও প্রাথমিক জীবন 
জহিরুল ইসলাম কক্সবাজার জেলায় জন্মগ্রহণ করেন।

রাজনৈতিক জীবন 
জহিরুল ইসলাম বাংলাদেশ বিমান বাহিনীর উইং কমান্ডার ছিলেন। ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
কক্সবাজার জেলার রাজনীতিবিদ
বাংলাদেশ বিমান বাহিনীর কর্মকর্তা
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বুঢ়ী আইর সাধু

বুঢ়ী আইর সাধু হচ্ছে শিশু উপযোগী একটি রূপকথা সংকলন। এই বইটি প্রথম প্রকাশ পেয়েছিল ১৯১২ সালের অক্টোবর অথবা নভেম্বর মাসে। লক্ষ্মীনাথ বেজবরুয়াদেব নানা প্ৰবন্ধে বহুজনের লিখিতরূপে রূপকথার কাহিনীগুলি সংগ্রহ করেছিলেন। এই রূপকথাগুলিকে "বুঢ়ী আইর সাধু" নাম দিয়ে রূপকথা সংকলনরূপে প্ৰকাশ করেছিলেন।

বুঢ়ী আইর সাধুর রূপকথাগুলি
বুঢ়ী আইর সাধুতে মোট ৩০ টা রূপকথা আছে। রূপকথাগুলির নাম নিচে উল্লেখ করা হল:

 চিলনীর জীয়েকর সাধু
 বান্দর আরু শিয়াল
 ঔ-কুঁয়রী
 ঢোঁরাকাউরী আরু টিপচীচরাই
 এজনী মালিনী আরু এজোপার ফুল
 বুধিয়ক শিয়াল

 বুঢ়া-বুঢ়ী আরু শিয়াল
 দীঘল ঠেঙীয়া

 গঙ্গাটোপ
 নুমলীয়া পো
 সরবজান
 এটা শিঙরা মাছর কথা
 এটা বলী মানুহ
 চিলনী জীয়েকর সাধু
 কটা যোয়া নাক,খারণী দি ঢাক
 তীখর আরু চুটিবাই
 চম্পাবতী

 জরদগয় রজার উপাখ্যান
 পানেশৈ
 জোঁয়াইর সাধু
 কুকুরীকণা
 ভেকুলীর সাধু
 তায়ৈয়েকর সাধু
 লটকন
 লখিমী তিরোতা
 দুই বুধিয়ক
 কাঞ্চনী

আরও দেখুন 
 অসমের জাতীয় সংগীত
 জোনাকী

তথ্যসূত্র

বহিঃসংযোগ
অসমীয়া উইকিউৎসে লক্ষ্মীনাথ বেজবরুয়া দ্বারা রচিত রূপকথা ও অন্যান্য রচনা আছে।
বুঢ়ী আইর সাধুতে নাটকীয় উপাদান — নরেন পাটগিরি সাহিত্য ডট অর্গ
 বুঢ়ী আইর সাধুর শ্রাব্য সংযোগ

অসমীয়া ভাষার বই
অসমীয়া সাহিত্য
রূপকথা
সংকলন
আত্তাব ইবনে সালিম আত তায়মী

আত্তাব ইবনে সালিম আত তায়মী মুহাম্মাদের একজন একান্ত সাহাবা। তিনি ৮ম হিজরিতে মক্কা বিজয়ের পরে ইসলাম গ্রহণ করেন এবং ইয়ামামার যুদ্ধে মৃত্যুবরণ করেন।

পরিচয় 
আত্তাবের পিতার নাম সালিম আত তায়মী ইবনে কায়স। এবং তার বংশানুক্রমিক নাম আত্তাব ইবনে সালিম আত তায়মী ইবনে কায়স ইবনে আসলাম ইবনে খালিদ ইবনে মুদলিজ ইবনে খালিদা ইবনে আবদ মানাফ ইবনে কা'ব ইবনে সা'দ ইবনে তায়ম ইবনে মুররা।

মৃত্যু 
আত্তাব ৬৩২ খ্রিষ্টাব্দে ইয়ামামার যুদ্ধে মৃত্যুবরণ করেছেন।

তথ্যসূত্র 

পুরুষ সাহাবা
মাইসিনীয় গ্রিক ভাষা

মাইসিনীয় গ্রিক ভাষা (Mycenaean Greek) অনুকল্পিত ডোরীয় আক্রমণের পূর্বে মাইসিনীয় গ্রিসে (খ্রিস্টপূর্ব ১৬শ থেকে ১২শ শতক) মূলভূমির গ্রিস, ক্রিট ও সাইপ্রাসের গ্রিক ভাষার একটি সত্যায়িত রূপ, যাকে প্রায়ই গ্রিসে গ্রিকভাষার সূচনার ক্ষেত্রে টারমিনাস এড কুয়েম বা সূচনাপ্রান্ত হিসেবে ধরা হয়। এই ভাষা রৈখিক বি লিপিতে লেখা হত, এই লিপিটি ১৪শ শতকের পূর্বে ক্রিটে আবিষ্কৃত হয়। এর বেশিরভাগ লিপিই কেন্দ্রীয় ক্রিটের নসস ও পেলোপনেসের দক্ষিণ-পশ্চিমে অবস্থিত পাইলসে পাওয়া গেছে। অন্যান্য ট্যাবলেট পাওয়া গেছে মাইসিনি, টাইরিন্‌জ, থিব্‌স ও পশ্চিম ক্রিটের খানিয়ার। এই ভাষার নামকরণ করা হয়েছে মাইসিনির নামে, যা মাইসিনীয় গ্রিসের অন্যতম প্রধান কেন্দ্র ছিল।

অনেক দিন ধরেই এই ট্যাবলেটের লেখাগুলো অনুদ্ধৃত ছিল। মাইকেল ভেন্ট্রিস প্রথম ১৯৫২ সালে এই ট্যাবলেটগুলোর অর্থোদ্ধার করেন।

ট্যাবলেটগুলোতে এই লেখাগুলো বেশিরভাগ ক্ষেত্রেই সারণী বা বর্ণনামূলক তালিকা। এসময়ের কোন গদ্য টিকে থাকে নি, পুরাণ বা কবিতা খুবই কম। তবুও সংরক্ষণগুলো থেকে থেকে তথাকথিত গ্রিক অন্ধকার যুগের পূর্বের যুগের লোকেদের সম্পর্কে আভাস পাওয়া যায়।

তথ্যসূত্র 

গ্রিক ভাষা
প্রাচীন গ্রিসের ভাষা
প্রাচীন ক্রিটের ভাষা
মাইসিনীয় গ্রিস
প্রাচীন গ্রিক ভাষা
প্রাচীন থেসালির ভাষা
প্রত্ন-গ্রিক ভাষা

প্রত্ন-গ্রিক ভাষা (Proto-Greek language, প্রত্ন-হেলেনীয় বা Proto-Hellenic নামেও পরিচিত) একটি ইন্দো-ইউরোপীয় ভাষা। এই ভাষাটিকে বর্তমান গ্রিক ভাষার বিভিন্ন প্রকরণের শেষ সাদারণ পূর্বপুরুষ হিসেবে ধরা হয়, যেসব ভাষার মধ্যে মাইসিনীয় গ্রিক ও পরবর্তীকালে তৈরি হওয়া বিভিন্ন প্রাচীন গ্রিক উপভাষা রয়েছে (যেমন, অ্যাটীয়, আওনীয়, অ্যাওলীয়, ডোরীয়, প্রাচীন মেসিডোনীয় ও আর্কাডোসাইপ্রীয়) এবং চূড়ান্তভাবে কোইনে, বাইজান্টাইন ও আধুনিক গ্রিক ভাষা। প্রত্ন-গ্রিকদের একতাবদ্ধ হবার কারণ হচ্ছে হেলেনীয় অভিপ্রায়ণকারীরা, যারা মাইসিনীয় ভাষাসমূহের পূর্ববর্তী ভাষায় কথা বলত, তারা ব্রোঞ্জযুগের কোন এক সময়ে গ্রিক উপদ্বীপে প্রবেশ করে।

উদ্ভব 
প্রত্ন-গ্রিক ভাষা উৎপত্তিগত ভাবে প্রত্ন-ইন্দো ইউরোপীয় ভাষার একটি উপভাষা ছিল। শেষ নব্যপ্রস্তর যুগে, এই উপভাষাভাষীগণ যারা প্রত্ন-গ্রিকে পরিণত হবে, তারা তাদের আবাসস্থল কৃষ্ণসাগরের উত্তরপূর্বাঞ্চল থেকে বলকান অঞ্চল ও গ্রিক উপদ্বীপে অভিপ্রায়ণ করে। প্রত্ন-গ্রিকদের বিবর্তনকে প্রাথমিক প্যালিও-বলকান ভাষাস্থান এর আওতায় বিবেচনা করা হয়, যার ফলে বিভিন্ন ভাষার মধ্যে প্রকৃত সীমারেখা টানা কঠিন হয়ে যায়। গ্রিক ভাষাসমূহের একটি চরিত্রগত বৈশিষ্ট্য হল আদিস্বরাগমের দ্বারা শব্দের শুরুতে স্বরযন্ত্রীয় উচ্চারণ, যা আর্মেনীয় ভাষাসমূহের ক্ষেত্রেও দেখা যায়। আর্মেনীয় ভাষাসমূহ গ্রিক ভাষার আরও কিছু ধ্বনিতাত্ত্বিক ও শব্দতাত্ত্বিক বিষয়ও দেখা যায় যা অন্য কোন ভাষায় পাওয়া যায় না। এজন্য কোনো কোনো ভাষাতাত্ত্বিক গ্রিক ও আর্মেনীয় ভাষাসমূহের মধ্যকার অনুকল্পিত নিকট সম্পর্ক প্রস্তাব করেন, যদিও এর প্রমাণ খুব অল্প।

প্রত্ন-গ্রিক ভাষা প্রধাণত প্রাথমিক হেলাডীয় যুগে (খ্রিস্টপূর্ব ৪র্থ সহস্রাব্দের শেষ দিকে, আনু. খ্রিস্টপূর্ব ৩২০০ অব্দে) তৈরি হয়, যা ছিল দক্ষিণ ইউরোপে নব্যপ্রস্তর যুগের শেষের দিকে। ইভো হ্যাজনালের মতে খ্রিস্টপূর্ব ১৭০০ অব্দের পূর্বে প্রত্ন-গ্রিক ভাষা থেকে গ্রিক উপভাষাগুলোর উল্লেখযোগ্য পৃথকীকরণ হয়নি।

তথ্যসূত্র 

ইন্দো-ইউরোপীয় ভাষাসমূহ
গ্রিক ভাষা
প্রত্ন-ভাষা
প্রাচীন গ্রিক ভাষা
প্রত্ন-ভাষাসমূহ
গ্রিক ভাষার ইতিহাস